8. ΑΝΑΓΚ. ΝΟΜΟΣ υπ’ αριθ. 2398 της 17/21 Ιουν. 1940 Περί διατάξεων αφορωσών την εκμετάλλευσιν των επιτραπεζίων ή μεταλλικών εν γένει υδάτων και άλλων σχετικών διατάξεων. Άρθρ.1.-1.Η εκμετάλλευσις των επιτραπεζίων μεταλλικών υδάτων Λουτρακίου ενεργείται είτε απ’ ευθείας υπό του Δημοσίου, είτε δια παραχωρήσεως αυτών εις εκμετάλλευσιν, εφαρμοζομένων κατ’ αναλογίαν των ισχυουσών διατάξεων περί παραχωρήσεως ιαματικών πηγών εις εκμετάλλευσιν. 2.Η παραχώρησις διενεργείται, μετά γνώμην του διοικητικού συμβουλίου της διευθύνσεως ιαματικών πηγών, δι’ αποφάσεως των Υπουργών επί των Οικονομικών και Τύπου και Τουρισμού, κατόπιν δημοπρασίας ενεργουμένης κατά τας περί εκμισθώσεως ή παραχωρήσεως των ιαματικών πηγών ισχυούσας διατάξεις. Εν τη περί παραχωρήσεως προς εμπορίαν επιτραπεζίων υδάτων σχετική πράξει, δέον να καθορίζηται το συνολικόν υπέρ του δημοσίου ταμείου ετήσιον ενοίκιον ή το κατά φιάλην ή έτερον δοχείον δικαίωμα του Δημοσίου, ο τρόπος καταβολής αυτού, το ποσόν εγγυήσεως και πάσα άλλη σχετική λεπτομέρεια ή συναφής όρος. 3.Η παραχώρησις αύτη διαλύεται ως ήθελον παραχωρηθή εις πολυετή εκμετάλλευσιν αι ιαματικαί πηγαί Λουτρακίου μετά των μεταλλικών ή επιτραπεζίων υδάτων ή ήθελεν αναληφθή υπό του Δημοσίου εκμετάλλευσις του επιτραπεζίου ύδατος Λουτρακίου μεμονωμένη ή εν συνδυασμώ με τοιαύτην των μεταλλικών υδάτων. 4.Η κατά την παρ.3 διάλυσις συντελείται δια κοινοποιήσεως εις τον ενοικιαστήν σχετικής αποφάσεως του επί του Τύπου και Τουρισμού Υφυπουργού, ουδέν δε δια το μέχρι της λήξεως της ενοικιάσεως χρονικόν διάστημα δημιουργείται δικαίωμα αποζημιώσεως υπέρ του ενοικιαστού, απαλλασσομένου της καταβολής αντιστοίχου ενοικίου ως προς τον μη δεδουλευμένον χρόνον. Άρθρ.2.-1.Η άνευ της κατά το άρθρ.7 του νόμ. 2188 του 1920 περί ιαματικών πηγών απαιτουμένης αδείας λειτουργίας ιαματικών πηγών τιμωρείται δια φυλακίσεως μέχρις εξ μηνών ή δια χρηματικής ποινής μέχρις είκοσιν χιλιάδων δραχμών, εν υποτροπή δε δια φυλακίσεως τριών μηνών, μέχρις εξ μηνών και χρηματικής ποινής πέντε χιλιάδων μέχρις είκοσι χιλιάδων δραχμών. 2.Η παράβασις διώκεται κατ’ αίτησιν των Υπουργείων Τύπου και Τουρισμού ή Κρατικής Υγιεινής και Αντιλήψεως. Δια το μέτρον των χρηματικών ποινών βλ. άρθρ.2 Ν. 110/1945 και άρθρ.57 Ποιν. Κώδικος (τόμ. 8 σελ. 6 και 28) εν συνδυασμώ προς το άρθρ.6 παρ. 1 Ν.Δ. 3016/954 (18.Δβ.). Άρθρ.3.-Δια Β.Δ/των θέλουσι καθορισθή τα του χαρακτηρισμού των επιτραπεζίων πηγαίων και φρεατίων υδάτων, τα της αναμίξεως του ύδατος τούτου μεθ’ ετέρων αεριούχων κλπ. συστατικών, τα του εμφιαλισμού αυτών, της παροχής αδείας λειτουργίας και εκμεταλλεύσεως επιτραπεζίων υδάτων ως και προς λουτρόν ή πόσιν ιαματικών τοιούτων, ως και πάσα άλλη λεπτομέρεια αφορώσα την εμπορίαν των επιτραπεζίων και ιαματικών υδάτων. Πάσα παράβασις των διατάξεων των Δ/των τούτων συνεπάγεται τας ποινάς του προηγουμένου άρθρου, μη εχουσών εν προκειμένω εφαρμογήν των ποινικών διατάξεων του άρθρ.16 του νόμ. 4844/30 (ανωτ. αριθ. 5) και του άρθρ.24 παρ.2 του Α.Ν. 1169/1938 (ανωτ. αριθ. 7). Άρθρ.4.-Επί των καθ’ οιονδήποτε τρόπον διενεργουμένων διαφημίσεων ιαματικών πηγών εν γένει ή ποσίμων ιαματικών ή επιτραπεζίων υδάτων ή των εξ αυτών παρασκευασμάτων ή των επί των φιαλών επιγραφών, το Υφυπουργείον Τύπου και Τουρισμού (Δ/νσις ιαματικών πηγών) ασκεί έλεγχον και εποπτείαν δικαιούμενον να απαγορεύη την κυκλοφορίαν ή χρήσιν αυτών. Παράβασις των σχετικών αποφάσεων του Υπουργού συνεπάγεται την επιβολήν κατά των υπαιτίων των ποινών του άρθρ.2 του παρόντος νόμου. Άρθρ.5.-Του διοικητικού συμβουλίου της διευθύνσεως ιαματικών πηγών μετέχει αντί του κατά το από 1/3 Αυγ. 1935 Β.Δ/γμα προβλεπομένου επιθεωρητού ξένων και εκθέσεων ο τμηματάρχης του τμήματος λουτροπόλεων. Άρθρ.6.-Ανακαλούνται α) το από 17 Ιαν. 1927 περί αναγκαστικής απαλλοτριώσεως χώρων εν Μεθάνοις παρά την Βρωμολίμνην, δι’ ανέγερσιν υδροθεραπευτηρίων κλπ. και β) το από 21 Μαρτ. 1927 περί απαλλοτριώσεων χώρων εν Μεθάνοις δια την ανέγερσιν ξενοδοχείων κλπ., εξωραϊστικών έργων Δ/τα, ως προς τους βάσει τούτων απαλλοτριωθέντας χώρους εφ’ ων και καθ’ όσην έκτασιν ουδεμία εγένετο μέχρι τούδε μεταγραφή ή άλλη τις διαδικασία καθορισμού καταβλητέας αποζημιώσεως. Άρθρ.7.-Δια Β.Δ/των εκδιδομένων προτάσει του επί του Τύπου και Τουρισμού Υφυπουργού κανονισθήσονται αι λεπτομέρειαι του παρόντος νόμου. Πάσα αντικειμένη εις τας διατάξεις του παρόντος νόμου γενική ή ειδική διάταξις καταργείται. Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. (Αντί της σελ.139)Σελ.139-141(α) 103-29 Ιαματικές Πηγές 18.Δ.α.8 